Temeljem članka 277. Zakona o trgovačkim društvima i članka 30. st. 3. Statuta trgovačkog društva ADRIS GRUPA d.d. Rovinj, Uprava Društva dana 28. travnja 2016. godine donijela je Odluku da se sazove Glavna skupština Društva, te s tim u vezi objavljuje poziv:

**G L A V N A S K U P Š T I N A**

**trgovačkog društva ADRIS GRUPA d.d. Rovinj, Obala V. Nazora 1, saziva se za srijedu, 15. lipnja 2016. godine, u Rovinju, Obala V. Nazora 1, s početkom u 14,00 sati.**

**I.** Dnevni red Glavne Skupštine je:

1. Otvaranje Glavne Skupštine i utvrđivanje popisa sudionika na Glavnoj Skupštini,

2. Izvješće Uprave o tijeku poslova i stanju Društva i povezanih društava za 2015. godinu,

3. Izvješće Nadzornog odbora o obavljenom nadzoru vođenja poslovanja Društva za 2015. godinu,

4. Donošenje Odluke o usvajanju godišnjih financijskih izvješća za 2015. godinu,

5. Donošenje Odluke o usvajanju konsolidiranog financijskog izvješća za 2015. godinu,

6. Donošenje Odluke o upotrebi dobiti iz 2015. godine,

7. Donošenje Odluke o davanju razrješnice:

a) članovima Uprave Društva,

b) članovima Nadzornog odbora,

8. Donošenje odluke o izboru članova Nadzornog odbora,

9. Donošenje Odluke o isplati dividende,

10. Informacija o planu poslovanja za 2016. godine,

11. Donošenje Odluke o imenovanju revizora Društva za 2016. godinu.

**II**  Temeljem članka 280. stavka 3. i 4. Zakona o trgovačkim društvima Uprava i Nadzorni odbor Društva navode prijedloge Odluka koje Glavna skupština treba donijeti:

**Ad 4)** Uprava i Nadzorni odbor Društva predlažu da na temelju izvješća Uprave, revizije i izvješća Nadzornog odbora o obavljenom nadzoru, Glavna skupština donese sljedeću

 o d l u k u:

*Usvaja se godišnje financijsko izvješće za 2015. godinu.*

**Ad 5)** Uprava i Nadzorni odbor Društva predlažu da na temelju izvješća Uprave, revizije i izvješća Nadzornog odbora o obavljenom nadzoru, Glavna skupština donese slijedeću

 o d l u k u:

*Usvaja se konsolidirano financijsko izvješće za 2015. godinu.*

**Ad 6)** Uprava i Nadzorni odbor Društva predlažu Glavnoj skupštini da donese sljedeću

 o d l u k u

*I. Utvrđuje se da ukupna ostvarena dobit poslije oporezivanja za 2015. godinu, iznosi = 1.843.332.988,93 kuna.*

*II. Ukupna ostvarena dobit za 2015. godinu, poslije oporezivanja, u iznosu od = 1.843.332.988,93 kuna, raspoređuje se u Statutarne rezerve Društva.*

**Ad 7)** Uprava i Nadzorni odbor Društva predlažu Glavnoj skupštini da donese sljedeću

 o d l u k u

*a) Odobrava se rad (daje se razrješnica) članovima Uprave za vođenje poslova Društva u prethodnoj poslovnoj godini.*

*b) Odobrava se rad (daje se razrješnica) članovima Nadzornog odbora za nadziranje poslova Društva u prethodnoj poslovnoj godini.*

**Ad 8)** Nadzorni odbor Društva predlaže Glavnoj skupštini da donese sljedeću

 o d l u k u:

*I. Članovima Nadzornog odbora Društva:*

*1. Rino Bubičić iz Rovinja, Lamanova 6, OIB: 24436416951, predsjednik Nadzornog odbora*

*2. Tomislav Budin iz Grabrovog potoka, Grabrov potok 13, OIB: 39614263057, zamjenik predsjednika Nadzornog odbora,*

*3. Marica Šorak-Pokrajac iz Rovinja, Tina Ujevića 30, OIB: 06748782645, zamjenik predsjednika Nadzornog odbora,*

*4. Teodora Hodak iz Pule, Vinkuran, Kućine 62, OIB: 84286123245, član Nadzornog odbora,*

*5. Hrvoje Patajac iz Rovinja, Valpereri 30, OIB: 69076661021, član Nadzornog odbora,*

*6. Roberto Škopac iz Zagreba, Vinogradska cesta 12, OIB: 65368121160, član Nadzornog odbora,*

*7. Ida Lokmer iz Zadra, Put stanova 40, OIB: 91703150723, član Nadzornog odbora.*

*sukladno čl. 23. st. 4. Statuta prestaje mandat završetkom ove Glavne skupštine.*

*II. Za članove Nadzornog odbora Društva izabiru se sljedeće osobe:*

*1. Rino Bubičić iz Rovinja, Lamanova 6, OIB: 24436416951,*

*2. Tomislav Budin iz Zagreba, Vrbanićeva 26, OIB: 39614263057,*

*3. Marica Šorak-Pokrajac iz Rovinja, Tina Ujevića 30, OIB: 06748782645,*

*4. Hrvoje Patajac iz Rovinja, Valpereri 30, OIB: 69076661021,*

*5. Roberto Škopac iz Zagreba, Vinogradska cesta 12, OIB: 65368121160,*

*6. Ida Lokmer iz Zadra, Put stanova 40, OIB: 91703150723,*

*III. Mandat članova Nadzornog odbora iz točke II. ove Odluke počinje teći nakon zaključenja ove Glavne skupštine na kojoj su izabrani, ali ne prije nego li član Nadzornog odbora prihvati izbor.*

*IV. Ova Odluka stupa na snagu danom donošenja.*

**Ad 9)** Uprava i Nadzorni odbor Društva predlažu Glavnoj skupštini da donese sljedeću

 o d l u k u

1. *Iz statutarnih rezervi, ostvarenih i kumuliranih poslovanjem Društva u razdoblju od 2005.g. do 2012.g., izdvaja se u korist neraspoređene zadržane dobiti iznos od 250.000.000,00 kuna (slovima: dvijestotinepedesetmilijunakuna).*
2. *Na teret neraspoređene zadržane dobiti Društva izdvaja se iznos od 246.000.000,00 kuna (slovima: dvijestotinečetrdesetišsetmilijunakuna) za isplatu dividende, odnosno ukupno 15,00 kuna po dionici.*
3. *Dividenda utvrđena u točci II. ove Odluke isplatiti će se dana 21. srpnja 2016. godine, na račune imatelja dionica prema stanju i izvodu Središnjeg klirinškog depozitarnog društva d.d. na dan 30. lipnja 2016. godine.*
4. *Obračunati iznos dividende na vlastite dionice zadržava se u neraspoređenoj dobiti Društva.*
5. *Ova Odluka stupa na snagu nakon usvajanja iste od strane Glavne skupštine Društva*

**Ad 11)** Nadzorni odbor Društva predlaže Glavnoj skupštini da donese sljedeću

 o d l u k u:

*PricewaterhouseCoopers d.o.o., Zagreb, Ulica kneza Ljudevita Posavskog 31, imenuje se revizorom Društva za 2016. godinu.*

**III.** Temeljni kapital Društva iznosi 164.000.000,00 kuna i sastoji se od 16.400.000 dionica na ime u vrijednosti od po 10,00 (deset) kuna od čega 6.784.100 povlaštenih dionica oznake ADRS-P-A koje ne daju pravo glasa i 9.615.900 redovnih dionica oznake ADRS-R-A koje daju svojim imateljima pravo glasa na Glavnoj skupštini Društva.

Pravo sudjelovanja u radu Glavne skupštine imaju dioničari koji podnesu prijavu za sudjelovanje na Glavnoj skupštini najkasnije 6 kalendarskih dana prije dana održavanja Glavne skupštine, u koji rok se ne uračunava dan prijave i dan održavanja Glavne skupštine, odnosno najkasnije do 08. lipnja 2016.g. i koji su upisani u depozitoriju Središnjega klirinškoga depozitarnoga društva d.d. Zagreb, odnosno na čije ime glasi skrbnički račun otvoren kod nadležne institucije kao skrbnika za redovne dionice, posljednjeg dana za prijavu sudjelovanja na Glavnoj skupštini. Prijava (obrazac dostupan na web stranici Društva) se podnosi u pisanom obliku Upravi Društva na adresu sjedišta Društva. U prijavi dioničar, uz osobne podatke, navodi i u kojoj točki dnevnog reda namjerava sudjelovati u raspravi.

Na Glavnoj skupštini se može glasovati i putem punomoćnika. Punomoć mora biti u pisanom obliku (obrazac dostupan na web-stranici Društva) i mora sadržavati izričito ovlaštenje za glasanje na Glavnoj skupštini. Punomoć se predaje Društvu zajedno s prijavom za sudjelovanje na Glavnoj skupštini. Punomoć ostaje pohranjena u Društvu. Preslika potpisane punomoći može se dostaviti i elektronskim putem na adresu: skupstina@adris.hr

Dioničari pravne osobe uz prijavu i/ili punomoć podnose i izvornik ili javnobilježnički ovjerenu presliku izvoda iz odgovarajućeg registra.

Godišnja financijska izvješća, izvješće o stanju Društva, izvješća Nadzornog odbora, prijedlog odluke o upotrebi dobiti, te ostale pisane materijale koji se odnose na pojedine točke dnevnog reda, kao i obrasce prijave i punomoći za sudjelovanje na Glavnoj skupštini, dioničari i njihovi opunomoćenici mogu dobiti na uvid svakoga radnog dana od objave sazivanja Glavne skupštine između 10 i 12 sati u sjedištu Društva. Svakom dioničaru će se na njegov zahtjev uručiti preslika navedenih dokumenata i isprava.

Dioničari koji zajedno imaju udjele u visini od dvadesetog dijela temeljnog kapitala Društva imaju pravo zahtijevati da se neki predmet stavi na dnevni red Glavne skupštine, uz obrazloženje ili prijedlog odluke. Takav zahtjev Društvo mora primiti najmanje 30 dana prije održavanja Glavne skupštine pri čemu se u taj rok ne uračunava dan prispijeća zahtjeva Društvu.

Protuprijedlozi dioničara prijedlozima Uprave i/ili Nadzornog odbora s imenom i prezimenom dioničara s obrazloženjem, odnosno prijedlozi dioničari o izboru članova Nadzornog odbora ili revizora Društva trebaju biti primljeni u Društvu najmanje 14 dana prije održavanja Glavne skupštine, pri čemu se u taj rok ne uračunava dan prispijeća protuprijedloga Društvu. Ako se dioničar ne koristi spomenutim pravom, to za posljedicu nema gubitak prava na stavljanje protuprijedloga na Glavnoj skupštini.

Na Glavnoj skupštini Uprava mora svakom dioničaru na njegov zahtjev dati obavještenja o poslovima Društva ako je to potrebno za prosudbu pitanja koja su na dnevnom redu Glavne skupštine, pri čemu se obavijest može uskratiti iz razloga određenih Zakonom o trgovačkim društvima.

Na internetskoj stranici Društva (www.adris.hr) od dana sazivanja Glavne skupštine bit će dostupni sadržaj poziva za Glavnu skupštinu, dokumentacija koju treba podastrijeti Glavnoj skupštini, ukupan broj dionica i prava glasa u vrijeme sazivanja Glavne skupštine, te obrasci prijave i punomoći za sudjelovanje na Glavnoj skupštini.

Ako na sazvanoj Glavnoj skupštini ne bude kvoruma za održavanje, sljedeća Glavna skupština održat će se u Rovinju, Obala V. Nazora 1, istog dana (15. lipnja 2016. g.), s početkom u 16,00 sati. Nova skupština održat će se sukladno odredbama Statuta Društva.

 **ADRIS GRUPA d.d.**

 **Predsjednik Uprave: mr. sc. Ante Vlahović**